b'\n_START_ARTICLE_\nEudokija Komnena, supruga Vilima VIII. od Montpelliera\n_START_PARAGRAPH_\nEudokija Komnena (gr\xc4\x8dki \xce\x95\xe1\xbd\x90\xce\xb4\xce\xbf\xce\xba\xce\xaf\xce\xb1 \xce\x9a\xce\xbf\xce\xbc\xce\xbd\xce\xb7\xce\xbd\xce\xae, Eudokia Komn\xc4\x93n\xc4\x93; lat. Eudocia Comnena) bila je bizantska plemkinja. Ro\xc4\x91ena oko 1160., Eudokija je bila ne\xc4\x87akinja bizantskog cara Manuela I. Komnena, a roditelji su joj bili sebastokrator Izak Komnen \xe2\x80\x94 tre\xc4\x87i sin bizantskog cara Ivana II. Komnena \xe2\x80\x94 i njegova druga supruga Irena, koja je bila iz obitelji Synadenos. Eudokija je bila najmla\xc4\x91e dijete svog oca te potomak ugarsko-hrvatskih kraljeva._NEWLINE_Godine 1174., Manuel je poslao Eudokiju u Provansu jer je htio da se uda za sina aragonskog kralja. Prema trubadurima, trebala se udati za Alfonsa II. Aragonskog (\xe2\x80\x9eAlfons Trubadur\xe2\x80\x9d), no neki anali spominju da se trebala udati za Alfonsovog mla\xc4\x91eg brata, grofa Rajmonda Berenguera III. Provansalskog. Brak je trebao biti va\xc5\xbean za sklapanje saveza izme\xc4\x91u cara Manuela I. i Aragonije ili Provanse, me\xc4\x91utim, zaruke su bile poni\xc5\xa1tene te se Eudokija na kraju udala za grofa Vilima VIII. od Montpelliera, godine 1180., ali je dala uvjet \xe2\x80\x94 njezino i grofovo najstarije dijete bit \xc4\x87e vladar Montpelliera. Spol djeteta nije bio bitan._NEWLINE_Trubaduri su opisivali Eudokiji kao caricu i k\xc4\x87er cara Manuela, \xc5\xa1to nije to\xc4\x8dno. 1182., Eudokija je mu\xc5\xbeu rodila k\xc4\x87er poznatu kao Marija od Montpelliera, ali se u travnju 1187. rastala. _NEWLINE_Eudokija je oti\xc5\xa1la u samostan, postav\xc5\xa1i redovnica te je umrla oko 1203. Njezina je k\xc4\x87i bila kraljica Aragonije.'